

|  |
| --- |
| Referat Generalforsamling |

|  |
| --- |
| Mødetype : GeneralforsamlingMødested : Lille Sal Mødedato : 24. februar 2024 Mødetidspunkt : 9:30 - 11:00Deltagere fra Bestyrelsen: Nilas (formand), Charlotte (Kasserer), Jan, Lasse, Tom, Pernille, Michael N, Michael A, Stig (referent). |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Referat*** **Valg af dirigent**
* Kathrine Frederiksen valgt som Dirigent med applaus.
* **Bestyrelsens beretning for det forløbne år**
* Nilas holdt formandens Beretning:

*Formandens beretning**Året 2023 startede ganske normalt. Vores Generalforsamling for**sidste år blev afholdt den 25. februar. Det var ved denne**Generalforsamling, at vores daværende Formand gennem de**sidste 6 år efter velfortjent tjeneste og godt udført arbejde, gav**stafetten videre. Heldigvis, valgte størstedelen af den på det**tidspunkts siddende bestyrelse at fortsætte i deres roller i**bestyrelsen, hvilket har betydet, at formandsskiftet har kunne ske**ganske udramatisk og uden de store problemer. Den 9. marts**2023 blev det første bestyrelsesmøde afholdt efter**Generalforsamlingen, hvor den nye bestyrelse konstituerede sig**selv, og så var vi i gang.**I svømmeskolen var man allerede langt inde i sæsonen**2022/2023. Den 15. april blev der igen afholdt Gubbistævne som**endnu engang blev en stor succes. På baggrund af de erfaringer vi**gjorde os med Gubbistævnet i 2022, have vi denne gang indført**nogen forbedringer vedr. programmet som der blev taget godt**imod.**En del af foråret gik med at kigge ind i forskellige områder som på**sigt kunne styrke vores klub. Herunder blev der lagt kræfter i at**kigge ind i, hvordan vi kunne udvikle vores trænere, fx ved at**kigge på hvilke muligheder vi som forening kunne tilbyde i**forhold til for eksempel trænerkurser. Det kan godt afsløres at**trænerkurser ikke er billige og derfor måtte der bruges en del**energi på at finde en vej frem som var økonomisk bæredygtig.**Samtidig blev tiden også brugt på forberedelserne for SwimCamp**2023, hvor det blev forsøgt at nytænke konceptet lidt, i håb om**at gøre SwimCamp mere attraktiv, samt starte op på at reklamere**for dette. Her gik både medlemmer af bestyrelsen, samt stærke**frivillige kræfter sammen med vores daværende**Svømmeskoleleder og lagde en masse arbejde i dette. Her vil**bestyrelsen blandt andet gerne takke Carsten Købsted for hans**arrangement og lyst til at lægge tid i dette.**I foråret deltog klubbens konkurrencesvømmere også i en lang**række stævner, herunder NS-mini for de lidt yngre svømmere,**samt Danish Open, Farum Cup, Hillerød Cup, Øst junior/senior**langbane, DM langbane for både senior, junior og årgange.**Foråret blev også brugt på at sende spørgeskema ud til samtlige**Helsinge Svømmeklubs medlemmer, hvor vi spurgte ind til**forskellige emner vedr. det at være medlem, alt sammen for, at vi**som bestyrelse kunne få et bedre billede af, hvor vi skulle**prioritere vores indsats. Arbejdet med at høste frugterne fra**dette spørgeskema er stadig i gang, og vi er lidt kede af at vi ikke**helt er nået i mål her. Men det kommer, og vi vil igen gerne sige**tak til alle, som deltog i besvarelsen af dette spørgeskema.**Yderligere blev foråret startskuddet på en mere aktiv og direkte**dialog med administrationen af Gribskov Svømmehal, hvor**udfordringer, forbedringer, med mere blev diskuteret. Denne**dialog er en dialog vi som bestyrelse fortsat vil være meget**engageret i.**Da sæsonen nærmer sig sin afslutning, måtte vi desværre sige**farvel til to af vores k-trænere, nemlig Frederik og Mads. Dagen**hvor dette blev meldt ud til vores svømmere, var nogle forældre,**samt medlemmer fra bestyrelsen til stede. Ud fra de reaktioner**blandt vores svømmere, som vi voksne blev vidner til, var det**meget tydeligt at se, hvor meget både Frederik og Mads har**betydet for næsten samtlige konkurrencesvømmere. Faktisk var**denne oplevelse et lysende eksempel på, hvad det betyder for**det sammenhold, og det som gør Helsinge Svømmeklub speciel,**når vi er så heldige at have personer iblandt os, som lægger deres**energi, positivitet og livsglæde i vores klub med det ønske om at**gøre dette sted, et rart sted at være. Vi håber som bestyrelse, at**vi fortsat vil være så heldige at blive vidner til lignende i**fremtiden. Allerede nu, hvor vi som bestyrelsesmedlemmer ofte**er i kontakt med blandt andet vores k-svømmere og trænere, ser**vi relationer og handlinger, som overbeviser os om, at vi måske**allerede nu er kommet igennem en måske lidt svær tid, og hvor**andre nu er trådt frem til fælles gavn for alle.**Desværre førte sæsonafslutningen også med sig, at vi måtte sige**farvel til vores svømmeskoleleder Carsten som fik arbejde i**Svømdanmark. Carsten var meget bevidst om de udfordringer**dette kunne medføre og gjore derfor sit, for at hjælpe til med at**få kørt en ny svømmeskoleleder i stilling. Valget faldt på Michael,**som er far til Tjalfe. I et forsøg på at styrke Svømmeskolen,**besluttede vi at gentænke stillingen som Svømmeskoleleder og**hvilke arbejdsopgaver, der ligger i denne opgave. Vi har indset, at**en stor del af det arbejde, der ligger i at være Svømmeskoleleder**er ekstern kommunikation og udvikling. Dette harmonerer ikke**særligt godt med det arbejde, der også ligger i at stå på kanten og**sikre kvaliteten af undervisningen. Derfor har vi for sæsonen**2023/2024 splittet Svømmeskolelederens rolle op, således, at**Svømmeskoleleder kan fokusere på kommunikation, planlægning,**certifikater, løn og meget mere. Det faglige niveau og udvikling af**vores trænere i Svømmeskolen varetages derfor nu af vores nye**fagkoordinator Alexander. Fra bestyrelsen side tror vi på, at**netop denne konstellation er en fornuftig tilgang til at sikre, at vi**kan have fokus på både udvikling og strategi i vores**Svømmeskole, samt samtidig støtte op om og udvikle vores**trænere, således, at vi kan levere et kvalitetsprodukt på kanten**og i vandet til gavn for vores medlemmer,især i Svømmeskolen.**I K-afdelingen er sæsonen startet med næsten et helt nyt**trænerteam, stadig med Jens i rollen som cheftræner. Jens har i**starten af sæsonen, sammen med det nye trænerteam, lagt**mange kræfter i at sikre, at vi fortsat kan levere en høj standard i**forhold til kvalitet i undervisningen. For mange af vores K-**trænere, er denne rolle ny. Dette er også grunden til at, der**netop var mange trænere fra K-afdelingen, som fik tilbudt at**komme på trænerkursus. Vi vil fra bestyrelsens side stadig**forsøge at bakke op omkring, hvordan vi fortsat kan udvikle vores**unge K-trænere, så de sammen med Jens, fortsat kan sikre bedst**mulig udvikling af vores K-svømmere, som dag ud og dag ind**troligt møder op til tidlig morgentræning eller sen aftentræning.**Klubben har en lang tradition med at udvikle rigtig gode**svømmere for relativt få midler, og det skal vi forsøge at blive ved**med.**Et af de helt store højdepunkter var afholdelsen af Børne**Regionsstævnet. Arrangementet var en kæmpe succes, med**mange svømmere fra andre klubber og generelt en utrolig god**stemning. Vi fik meget positiv feedback på dette arrangement.**Men noget som var endnu vigtigere for os som bestyrelse, var at**mærke den forældreopbakning vi havde fra mange af klubbens**frivillige forældre. Aldrig før, har jeg som formand og muligvis**også bestyrelsen, følt en sådan energi og arrangement fra vores**forældre. Det var en utrolig oplevelse at bevidne hvordan folk**knoklede i flere timer, flere dage i træk, nogen direkte efter**arbejde, andre som skulle videre på aftenarbejde. Alle gav en**hånd med og hjalp hvor der kunne hjælpes. Bestyrelsen vil gerne**med fed streg under takke alle de frivillige som ikke kun hjalp til**ved dette arrangement, men som også hjælper ved alle de andre**begivenheder hvor vi har brug for hjælp. Det er netop sådan**noget som dette, som gør os specielle. Bestyrelsen vil også især**takke hver og en af de personer som lægger meget energi i vores**K-udvalg, eftersom det er dem der faktisk er katalysatoren bag alt**dette fantastiske arbejde.**Sæsonen sluttede for manges vedkomne med vores store**juleafslutning i Svømmeskolen. Dette blev det første store**arrangement som vores nye Svømmeskoleleder Michael skulle**have ansvar for. Igen have vi et flot fremmøde og det var en god**oplevelse for vores svømmere i svømmeskolen. Dette skyldes**ikke mindst vores konkurrencesvømmere, som igen i år hjælp til i**hele hallen og som gjorde deres bedste for at skabe trygge og**sjove rammer for vores svømmeskolebørn. Så også her vil**bestyrelsen gerne sige tak for vores indsats.**Dette var så den første beretning fra bestyrelsen med en ny**formand i spidsen. Vi vil forsøge fra bestyrelsen side at sikre at**næste års beretning måske kan gøres lidt mere kortfattet, men**der stilles ikke nogen garantier. Tak.** Ift. formandens beretning spurgte Pernille Kühnell ind til feedback ift. bruger-undersøgelsen ved udsendelse af Spørgeskema.

Nilas oplyste, at dette havde givet anledning til omfattende feedback både fra K-afdelingen og de ældre medlemmer - men kun i begrænset omfang fra Svømmeskolen.* **Fremlæggelse af regnskab for det forløbne år til godkendelse og fremlæggelse af budget for det kommende år**

Hovedpunkter fra regnskabet:* Der kan konstateres Kr. 130.000,- mindre i kontingent pga. faldende medlemstal i 2023
* Indtægter er baseret på en indført 5% kontingenthævning over hele linjen
* Der har været store indtægter fra sponsor-arbejdet, budgetteret med kr. 100.000,- men indhentet kr. 210.000,- fra sponsorer.
* Lidt mindre indtægter fra SwimCamp ift. budgetteret.
* Der er sparet lidt på lønudgifter ift. forrige sæson.
* Overordnet haft klubben haft mindre udgifter end budgetteret.
* K-afdelingen har ligeledes brugt lidt mindre end budgetteret.
* Samlet resultat giver et mindre underskud på kr. 8.000,- efter fradrag for finansielle poster (budgetteret med underskud på kr. 62.000,-).
* Generelt kan det konkluderes, at regnskabet stort set hænger sammen, men dette hviler primært på de store sponsor-indtægter.

Spørgsmål til regnskabet:* Anja reflekterede over, at der var de samme trænerlønninger men ved færre medlemmer, men dette skyldes primært at der har været kørt videre med de samme antal hold meddelte Nilas.

**Budget for kommende år blev fremlagt af Nilas, med følgende kommentarer:**Som det fremgår af regnskabet, er Klubben ikke helt bæredygtig økonomisk set, meddelte Nilas.Bestyrelses lægger op til en kontingent-forøgelse alene for K-afdelingen. Nilas oplyste, at målt op imod andre klubber i regionen var K-afdelingen i Helsinge meget billig.Jens oplyste, at det lave børnetal i disse år spillede ind på nedgangen af medlemmer i svømmeskolen.Bestyrelsen ønsker at budgettere med samme sponsor-indtægter som tidligere på Kr. 100.000,- og hvis der så kommer indtægter udover dette, så vil det give muligheder for f.eks. at tilføre K-afdelingen ekstra midler til events mv.Bestyrelsen lægger op til at der afsættes færre penge til Træningsophold (fra kr. 150.000,- til kr. 75.000,-) samt til Stævneudgifter generelt.Dette giver anledning til højere brugerbetaling for K-svømmerne til træningslejr mv.Jens benchmarkede op imod tilsvarende svømme-klubber i regionen hvor brugerbetalingen var væsentligt større, primært pga. meget flere træner-lønninger.Jens plæderede for at man gik til kommunen og anmodede om et Elite-tilskud, der kunne dække nogen af disse ekstra omkostninger som klubben anvender til at drive en elite-afdeling.Regnskabet og Budgettet blev godkendt med Applaus.* **Behandling af indkomne forslag**

Bestyrelsen har foreslået en vedtægts-ændring ift. vedtægterne §17:* Klubben ændres til Foreningen, samt ændring ift. klubbens formue-fordeling ved ifm. en opløsning af foreningen.

Den anmodede ændring af vedtægter blev godkendt.* **Valg af formand**
* 1 formand for 1 år – Nilas Mandrup Hansen modtager genvalg

Nilas blev genvalgt med Applaus.* **Valg af kasserer**
* 1 kasserer for 1 år – Charlotte Friis Antonisen modtager genvalg

Charlotte blev genvalgt med Applaus.* **Valg af øvrig bestyrelse**
* 1 medlem for 2 år – Stig Peters modtager ikke genvalg.
* 1 medlem for 2 år – Michael Andersen er udtrådt af bestyrelsen da han nu varetager rollen som svømmeskoleleder.
* 1 medlem for 2 år – Mikael Nielsen modtager genvalg

Michael N blev genvalgt med Applaus.* Kathrine Frederiksen foreslået at Bestyrelsen som Best.medlem

Kathrine valgt ind med Applaus.* Lasse Bloch Holmsgaard ønsker at indtræde i bestyrelsen fra sin suppleant-rolle

Lasse valgt ind med Applaus.* **Valg af 2 suppleanter for bestyrelsen**
* 1 suppleant for 1 år – Pernille Martens Jensen modtager ikke genvalg
* 1 suppleant for 1 år – Lasse Bloch Holmsgaard modtager genvalg, men er i stedet indtrådt i bestyrelsen.
* Pernille Kühnell indtræder i Bestyrelsen som suppleant
* Asger (Adles far) indtræder i bestyrelsen som suppleant
* **Valg af 1 revisorer og 1 revisorsuppleant**
* 1 revisor for 1 år – Jesper Andersen modtager genvalg

Jesper Andersen genvalgt som revisor* 1 revisorsuppleant for 1 år – Kathrine Frederiksen modtager ikke genvalg

Anja Kühl valgt ind som revisor-suppleant* **Valg af repræsentantskabsmedlemmer og suppleanter**.

Formanden er født medlem af repræsentantskabet* 6 repræsentantskabsmedlemmer for 1 år:

Jens, Anja K, Carsten K, Jan, Nilas, Lukas valgt til repræsentantskabet.* 2 suppleanter for 1 år:

Michael N og Pernille K valgt som suppleanter til repræsentantskabet.Første Repræsentantskabsmøde afholdes den **12. marts kl. 19:00*** **Eventuelt**

Spørgsmål til kontingent-stigningen for K-afdelingen:* Nilas fremførte økonomi ved kontingentstigninger for de forskellige K-hold.

Umiddelbart er kontingent-stigningen for K1 mindre ift. de timer der svømmes, men der vil også være tilsvarende stigninger ifm. stævner, træningslejre mv for K1.**Kontingent K-afdelingen 2024/2025:**

|  |  |  |
| --- | --- | --- |
| **Hold** | **2023/2024** | **2024/2025** |
| Talent | 2700 DKK | 2700 DKK |
| K3 | 2800 DKK | 3800 DKK |
| K2 | 3500 DKK | 5000 DKK |
| K1 | 3800 DKK | 5800 DKK |

Samlet kontingentbetaling (2023/2024) = 155.100 DKKSamlet kontingentbetaling (2024/2025) = **215.100** DKKSamlet budget K-afdeling ca. = 800.000 DKK(inkl stævner, træningslejr, lønninger)Til slut påskønnede Nilas de to bestyrelsesmedlemmer. der udtrådte af bestyrelsen.Mvh. Bestyrelsen |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Underskrift dirigent Underskrift formand